Կառավարությունը Ազգային ժողով է ներկայացրել հերթական նախագիծը, որը վերաբերում է բարձրաստիճան պաշտոնյաներին և նրանց հետ փոխկապակցված անձանց: «Հանրային ծառայության մասին» օրենքում առաջարկվում է կատարել լրացում, ըստ որի՝ գույքի և եկամուտների հայտարարագիր ներկայացնելու պարտականություն ունեցող անձինք պարտավոր են դրամական միջոցներով փոխառություն հանձնելը, ստանալը, դրանց դիմաց տոկոսներ կամ այլ հատուցում, որպես դրամական միջոց նվիրատվություն ստանալը, դրամական միջոցներով արտահայտված շահաբաժիններ ստանալը, ձեռնարկատիրական գործունեությունից եկամուտ ստանալը, գույքը օտարելուց եկամուտ ստանալը, վարձակալության դիմաց վճար կամ այլ հատուցում ստանալը, քաղաքացիաիրավական այլ պայմանագրերից եկամուտ ստանալը, վճարներ ստանալը, գույքային իրավունքներից եկամուտ ստանալը կատարել բացառապես անկանխիկ ձևով: Անկանխիկ պետք է ստանան վերը նշված միջոցները, եթե միանվագ ստացվող կամ տրվող գումարը գերազանցում է 2 միլիոն դրամը: